 **Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistriţa-Năsăud** |

**DECIZIA ETAPEI DE ÎNCADRARE - proiect**

**04.05.2017**

Ca urmare a solicitării de emitere a acordului de mediu adresată de **SC DATACOR SRL prin BILEGAN BOGDAN HORAȚIU**,cu sediul în municipiul Bistrița, str. Remus Bucur Cristian, nr. 12, judeţul Bistriţa-Năsăud, înregistrată la Agenţia pentru Protecţia Mediului Bistriţa-Năsăud sub nr. 12726/17.11.2016, cu ultima completare nr. 4393 din data de 14.04.2017, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului, modificată şi completată prin HG nr. 17/2012 şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, aprobată cu modificări prin Legea nr. 49/2011,

Agenţia pentru Protecţia Mediului Bistriţa-Năsăud decide, ca urmare a consultărilor desfăşurate în cadrul şedinţei Comisiei de Analiză Tehnică din data de 03.05.2017, că proiectul: *„Construire spații de producție și achiziție de active corporale și necorporale în scopul creșterii productivității muncii la SC DATACOR SRL în Parcul Industrial Bistrița Sud”,* propus a fi amplasat în localitate componentă Sărata, str. Pepinierei, nr. 55, municipiul Bistrița, judeţul Bistriţa-Năsăud, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

*a) proiectul intră sub incidenţa HG nr. 445/2009 privind evaluarea impactului anumitor proiecte publice şi private asupra mediului, fiind încadrat în Anexa 2, la punctul 10, lit. a) proiecte de dezvoltare a unităților/zonelor industriale;*

*b) suprafața totală a amplasamentului - 2800 m2;*

*c) proiectul prevede:*

*- construirea unei unități de producție industrială a**patch cord, pigtail, trunk-uri și cabluri preconectorizate FTTH fibră optică,*

*- suprafaţa construită -* 844,7  *m2,*

*- parterul cuprinde: 5 birouri cu suprafața de 62,4 m2, hol recepție - spațiu expunere cu suprafața de 34 m2, sală ședintă cu suprafața de 14,6 m2, 3 grupuri sanitare cu suprafața de 13,2 m2, sala producție debitare cablu cu suprafața de 26,2 m2, sala productie/asamblare/polizare/verificare cu suprafața de 130,6 m2, sală producție inspecție finală ambalare cu suprafața de 41,4 m2, laborator cu suprafața de 14,5 m2, 2 holuri de acces cu suprafața de 32,6 m2, 2 vestiare cu suprafața de 12,2 m2, oficiu/sală de mese cu suprafața de 18,1 m2, logistică depozit componente producție cu suprafața de 20,2 m2, depozit cabluri producție cu suprafața de 26,2 m2, cameră IT cu suprafața de 3 m2, arhivă cu suprafața de 5 m2, centrală termică cu suprafața de 9 m2, depozit instalări cu suprafața de 7,4 m2, sală expedieri colete cu suprafața de 18,2 m2, hală de depozitare cu suprafața de 280 m2, 2 terase acces cu suprafața de 6,1 m2;*

- suprafață pavaje pietonale = 43,2 mp

*- suprafață pavaje auto = 90,4 mp (parcări inafara incintei -12 locuri)*

*- suprafață betonată = 1150 mp*

*- suprafață parcări (pavaj ecologic) (18 locuri în incinta unității) = 287,5 mp*

*- suprafață sp. verzi = 384,2 mp*

*- alimentarea cu apă se va face din rețeaua existentă, evacuarea apelor uzate menajere se face în rețeaua de canalizare;*

*- încălzirea clădirii și prepararea apei calde menajere sunt asigurate de o centrală termică pe gaz;*

*- energia electrică**va fi asigurata prin racord la reteaua electrica existenta în zona și prin panouri fotovoltaice în nr. de 56 buc. care vor fi amplasate pe învelitoarea unitătii de productie;*

*- deşeurile menajere vor fi transportate şi depozitate prin relaţie contractuală cu operatorul de salubritate;*

*d) în etapa de realizare a investiţiei şi după punerea în funcţiune a obiectivului nu se utilizează substanţe toxice şi periculoase;*

*e) proiectul are efect cumulativ cu alte proiecte/construcții existente în zonă dar impactul asupra mediului nu este semnificativ;*

*f) dintre resursele naturale se vor utiliza agregate naturale și lemn, în etapa de realizare a investiției și lemn în etapa de funcționare;*

*g) proiectul este situat în afara zonelor de protecţie specială sau arie în care standardele de calitate ale mediului, stabilite de legislaţie, au fost depăşite;*

*h) probabilitatea impactului asupra factorilor de mediu este redusă;*

*i) proiectul a parcurs etapa de evaluare iniţială, din analiza listei de control pentru etapa de încadrare, finalizată în şedinţa Comisiei de Analiză Tehnică, nu rezultă un impact semnificativ asupra mediului, al proiectului propus;*

*j) anunţul public privind depunerea solicitării de emitere a acordului de mediu a fost mediatizat prin: afişare la sediul Primăriei Municipiului Bistrița, publicare în presa locală, afişare pe site-ul şi la sediul A.P.M. Bistriţa-Năsăud. Nu s-au înregistrat observaţii/comentarii/contestaţii din partea publicului interesat.*

**II.** Motivele care au stat la baza luării deciziei etapei de încadrare în procedura de evaluare adecvată sunt următoarele:

*- proiectul propus nu intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*

**Condiţii de realizare a proiectului:**

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

*3. Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor terenul afectat de lucrări se va aduce la starea iniţială.*

*4. Mijloacele de transport şi utilajele folosite vor fi întreţinute corespunzător, pentru reducerea emisiilor de noxe în atmosferă şi prevenirea scurgerilor accidentale de carburanţi/lubrifianţi.*

*5.* *Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi).*

*6. La încheierea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor.*

*7. Deşeurile de construcţie rezultate şi deşeurile menajere vor fi transportate şi depozitate prin relaţie contractuală cu operatorul de salubritate din zonă, iar deşeurile valorificabile se vor preda la societăţi specializate, autorizate pentru valorificarea lor.*

*8. Se interzice accesul de pe amplasament pe drumurile publice cu utilaje şi mijloace de transport necurăţate. Titularul activităţii are obligaţia asigurării cu instalaţiile necesare acestui scop - instalaţii de spălare şi sistem colector de ape uzate.*

*9. Se vor asigura condiții pentru ca în zonele protejate (zonele de locuit) nivelul acustic echivalent continuu (Leq) să nu depășească 55 dB și curba de zgomot Cz 50, conform Ordinului ministrului sănătății nr. 119/2014 pentru aprobarea Normelor de igienă și sănătate publică privind mediul de viață al populației.*

*10. Se va realiza o perdea de protecţie vegetală la limita perimetrului obiectivului, la terminarea lucrărilor de construire.*

*11. La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Județean Bistriţa-Năsăud al GNM pentru verificarea conformării cu actul de reglementare şi va solicita şi obţine autorizaţia de mediu.*

**Prezentul act de reglementare este valabil pe toată perioada punerii în aplicare a proiectului.**

**În cazul în care proiectul suferă modificări, titularul este obligat să notifice în scris *Agenţia pentru Protecţia Mediului Bistriţa-Năsăud* asupra acestor modificări, înainte de realizarea acestora.**

 **Nerespectarea prevederilor prezentului acord de mediu se sancționează conform prevederilor legale în vigoare.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/5004, cu modificările şi completările ulterioare.

**Menţiuni despre procedura de contestare administrativă şi contencios administrativ.**

Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, prevăzute de H.G. nr. 445/2009, cu respectarea prevederilor Legii contenciosului administrativ nr. 554/2004, cu modificările ulterioare.

 Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, se atacă odată cu decizia etapei de încadrare.

 Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condițiile cerute de legislația în vigoare, considerându-se că acestea sunt vătămate într-un drept al lor sau într-un interes legitim.

 Soluţionarea cererii se face potrivit dispoziţiilor Legii nr. 554/2004, cu modificările ulterioare.

 Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştinta publicului a deciziei etapei de încadrare revocarea respectivei decizii.

 Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

 **Procedura administrativă prealabilă este gratuită**.

 DIRECTOR EXECUTIV, ŞEF SERVICIU

 AVIZE, ACORDURI, AUTORIZAŢII,

 biolog-chimist Sever Ioan ROMAN ing. Marinela Suciu

 ÎNTOCMIT,

 ecolog Catrinel Dodan